Auton hankinnassa riittää huomioitavaa | nordea.com
Auton hankinnassa riittää huomioitavaa
08.03.17 14:57 | Päivittäiset raha-asiat
Auton hankinnan ja ylläpidon kustannuksia on haastava arvioida. Näin totesivat MTV:n Huomenta Suomen Omat rahat -ohjelman vieraat, Autoliiton toimitusjohtaja Pasi Nieminen ja Nordean yksityistalouden ekonomisti Olli Kärkkäinen.
- Suurin kulu on auton arvon aleneminen. Tämä on tärkeää huomioida, kun miettii erilaisia vaihtoehtoja auton hankintaan. Arviointi on ylipäätään kokonaisuudessaan hankalaa, sillä on monia ulkoisia tekijöitä, jotka vaikuttavat auton arvoon ja kuluihin, kuten autovero ja -mallit sekä kysynnän vaihtelu, Nieminen sanoo.
- Isoin kulu eli auton arvon aleneminen on piilokulu, joka ei näy kuukausittain pankkitilillä, muistuttaa Kärkkäinen.